Diari Oficial de la Generalitat Valenciana


Sumari del DOGV 2503, del 09-05-1995 (1995/834613)

ORDRE de 24 de març de 1995, de la Conselleria d'Educació i Ciència, per la qual es delega en els directors territorials del departament la facultat de subscriure convenis de col·laboració amb entitats empresarials privades de caràcter associatiu del seu àmbit territorial.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/24/(3)/dof/vci/html**

### Dades del document

Número de DOGV
:   2503

Data del DOGV
:   09-05-1995

Secció del DOGV
:   DISPOSICIONS GENERALS

Número del document
:   1995/834613


Data del document
:   24-03-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 24 de març de 1995, de la Conselleria d'Educació i Ciència, per la qual es delega en els directors territorials del departament la facultat de subscriure convenis de col·laboració amb entitats empresarials privades de caràcter associatiu del seu àmbit territorial.   
La implantació a la Comunitat Valenciana de la Formació Professional Específica (FPE), que forma part del sistema educatiu regulat per la Llei Orgànica 1/1990, de 3 d'octubre, d'Ordenació General del Sistema Educatiu (LOGSE), exigeix intensificar les relacions de col·laboració entre el món productiu i l'educatiu per, entre altres objectius, garantir que tots els alumnes que cursen els cicles formatius constitutius de la FPE, disposen de llocs formatius en les empreses o entitats col·laboradores per tal de realitzar les pràctiques del mòdul de Formació en Centres de Treball.  
La Conselleria d'Educació i Ciència ha subscrit convenis marc de col·laboració, amb l'objectiu anteriorment exposat, amb institucions i entitats empresarials de caràcter associatiu que actuen en l'àmbit de la Comunitat Autònoma, però es considera necessari prosseguir aquest desenvolupament de col·laboració, mitjançant la firma de convenis a nivells territorials més restringits, per la qual cosa és convenient delegar l'atribució de subscriure els esmentats convenis en els directors territorials del departament.  
En virtut d'açò, i de conformitat amb el que estableixen els articles 35 i 68 de la Llei de Generalitat Valenciana 5/1983, de 30 de desembre, de Govern Valencià, i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE:   
Primer  
Delegar en els directors territorials d'Educació la facultat de subscriure convenis de col·laboració per al desenvolupament de la Formació Professional Específica amb entitats empresarials privades de caràcter associatiu, l'àmbit d'actuació de les quals no excedesca del de la respectiva direcció territorial.  
Segon  
Els convenis hauran de tenir per objecte promoure la col·laboració de les empreses associades per al desenvolupament de la Formació Professional Específica, sobretot mitjançant la realització en aquestes de les pràctiques que constitueixen el mòdul de Formació en Centres de Treball.  
Tercer  
La present delegació d'atribucions podrà ser revocada en qualsevol moment per l'òrgan delegant, de conformitat amb l'article 68.5 de la Llei 5/1983, de 30 de desembre, de Govern Valencià.  
Quart  
Segons el que preveu l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les atribucions que es deleguen per la present ordre podran ser avocades en els termes i amb els requisits que estableix l'esmentat article.  
Cinqué  
Sempre que es faça ús d'aquesta delegació d'atribucions, s'haura de fer constar expressament en el conveni subscrit.  
DISPOSICIó FINAL  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 24 de març de 1995  
El conselleri d'Educació i Ciència,  
JOAN ROMERO I GONZáLEZ


Còpia Permalink ELI